Tartus, 2005. aastast tegutsev, tugeva live-reputatsiooniga duo on aja jooksul vastavalt vajadusele ja muutuvale helipildile, enda ümber koondanud paljusid muusikuid. Kuigi muusikat on viljeldud erinevates stiilides, on läbivaks jooneks jäänud avar, filmilik kõlapilt, koheselt äratuntav harmooniakäsitlus ja kompositsioonivorm. Tavalisele kitarr-pluss-trummid-kontseptsioonile on lisatud klarnet, flööt, tšello, klaver,  süntesaatorid, trummimasin ja sämpler. Suuremate mõjutajatena loetleb duo selliseid uuenduslikke helikunstikke nagu Arvo Pärt, Philip Glass, John ja Alice Coltrane, Can, Autechre ja Flying Lotus. Ent vokalisti lisandudes räägime nüüd ka Little Jimmy Scottist, Scott Walkerist, David Bowiest, Liza Minellist, Ian Mastersist ja Alan Vegast.